CELEX: 62017TN0295
Language: et
Date: 2017-05-15 00:00:00
Title: Kohtuasi T-295/17: 15. mail 2017 esitatud hagi – Danpower Baltic versus komisjon

7.8.2017   
            
            
               ET
            
            
               Euroopa Liidu Teataja
            
            
               C 256/29
            
         15. mail 2017 esitatud hagi – Danpower Baltic versus komisjon
   (Kohtuasi T-295/17)
   (2017/C 256/35)
   Kohtumenetluse keel: inglise
   
      Pooled
   
   
      Hageja: Danpower Baltic UAB (Kaunas, Leedu) (esindajad: advokaadid D. Fouquet, J. Nysten ja J. Voß)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 19. septembri 2016. aasta riigiabi käsitlev otsus C(2016) 5943 final asjas SA.41539 (2016/N) – Investeerimisabi suure tõhususega koostootmisjaama jaoks Vilniuses, Leedu, UAB Vilniaus kogeneracinė jėgainė Viniaus Kogeneracinee Jeqaine;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               1.
            
            
               Esimene väide, et komisjoni otsuses on tehtud ilmne hindamisviga, kuna otsus põhineb ebapiisavatel, puudulikel, ebaolulistel ja vastuolulistel tõenditel
               
                           —
                        
                        
                           Komisjoni otsus põhineb ebapiisavatel, puudulikel, ebaolulistel ja vastuolulistel tõenditel. See puudutab konkreetselt erainvesteeringute kättesaadavust soojuse ja elektri koostootmisjaamades ja muudes soojusjaamades, koostootmisjaamade mõju keskkonnale, olemasolevat jäätmepõletamisvõimsust Leedus, kaugkütte turu status quo’d Vilniuses ning Lietuvos Energija ebaõnnestumist läbi viia nõuetekohane hankemenetlus eraõigusliku partneri valimiseks. Kostja ei ole seda teavet arvesse võtnud.
                        
                     
         
               2.
            
            
               Teine väide, et komisjoni otsusega rikutakse ELTL artiklit 107, kuna otsuses ei võeta arvesse suuremahulise abi tarvis vajalikku individuaalset teatamist ja hindamist ning eeldatakse panust ühist huvi pakkuva eesmärgi saavutamisse
               
                           —
                        
                        
                           Komisjoni otsusega rikutakse ELTL artiklit 107, kuna otsuses ei võeta arvesse suuremahulise abi tarvis vajalikku individuaalset teatamist ja hindamist ning eeldatakse panust ühist huvi pakkuva eesmärgi saavutamisse. Komisjoni otsuses ei ole nõuetekohaselt antud hinnangut vastavalt keskkonna- ja energiaalase riigiabi suuniste aastateks 2014–2020 punktile 33, kui riigiabi on ette nähtud keskkonnakaitseks. Kostja kasutas vale hindamisstandardit ning ei võtnud arvesse asjaolu, et võimalik süsinikdioksiidi vähenemine on märkimisväärselt väiksem kui otsuses märgitud.
                        
                     
         
               3.
            
            
               Kolmas väide, et komisjoni otsusega rikutakse ELTL artiklit 107, kuna see toob kaasa kõrvalehoidmise jäätmekäitluse hierarhiast Leedus
               
                           —
                        
                        
                           Komisjoni otsusega rikutakse ELTL artiklit 107, kuna see toob kaasa kõrvalehoidmise jäätmekäitluse hierarhiast Leedus. Riigiabi suurendab jäätmepõletustehaste liigset tootmisvõimsust Leedus veelgi ning vähendab stiimulit suurendada ringlussevõttu ja taaskasutust. See takistab Leedul 50 % ringlussevõtu eesmärgi täitmist vastavalt direktiivile 2008/98/EÜ. Euroopa Komisjon ise on Leedu valitsusel palunud mitte soodustada jäätmepõletustehaste ehitamist.
                        
                     
         
               4.
            
            
               Neljas väide, et komisjoni otsusega rikutakse ELTL artiklit 107, kuna otsuses on jõutud järeldusele, et esineb vajadus riigiabi kujul riigi sekkumiseks
               
                           —
                        
                        
                           Kostja ei ole ei kogunud ega esitanud tõendeid, et ilma riigi sekkumiseta gaasi asendamisel biomassiga leiaks Vilniuse piirkonna kaugkütte turul aset sarnane keskkonnakaitse areng. Vilniuse kaugkütte turul puudub igasugune turutõrge. Kaugkütte turul valitseb konkurents koos konkurentsivõimeliste hindadega, mis kohaselt soodustab investeeringuid süsihappegaasi neutraalse biomassi ja jäätmete põletamise võimsusesse.
                        
                     
         
               5.
            
            
               Viies väide, et komisjoni otsusega rikutakse ELTL artiklit 107, kuna otsuses on jõutud järeldusele, et abi on proportsionaalne
               
                           —
                        
                        
                           Komisjoni otsuses ei ole nõuetekohaselt läbi viidud proportsionaalsuse testi, kuna otsuses lähtutakse Leedu valitsuse esitatud teabest, ilma et seda oleks kontrollitud, ning kasutatakse vale võrdlusolukordade analüüsi, võrreldes täiesti erinevaid investeerimisprojekte (soojuse ja elektri koostootmisjaama ja üksnes soojust tootva katlamaja võrdlemine, selle asemel et võrrelda kahte soojuse ja elektri koostootmisjaama projekti).
                        
                     
         
               6.
            
            
               Kuues väide, et komisjoni otsusega rikutakse ELTL artiklit 107, kuna otsuses on jõutud järeldusele, et riigiabil oleks ergutav mõju
               
                           —
                        
                        
                           Kostja tugines Leedu valitsuse väidetele, et vastasel korral ei oleks abisaaja ehitanud soojuse ja elektri koostootmisjaama Vilniuses, mis on siiski ebaõige, kuna vastav tegevus ongi abisaaja tavapärane äritegevus, see tähendab, et teda ei olnud vaja enam stimuleerida.
                        
                     
         
               7.
            
            
               Seitsmes väide, et komisjoni otsusega rikutakse ELTL artiklit 107, kuna otsuses on valesti hinnatud mõju konkurentsile Vilniuse kaugkütte turul
               
                           —
                        
                        
                           Kostja käsutuses oli teave konkurentsi kohta Vilniuse kaugkütte turul, kuid ta hindas seda ilmselt valesti, järeldades, et vastav mõju puudub. Iseäranis ei võetud piisavalt arvesse turul tegutsevate ettevõtjate ja hageja lahkumise ohtu, mistõttu on kostja seisukohad seega valed. Riigiabi tõrjub turult iseseisvad soojatootjad, kes käitavad süsinikdioksiidi neutraalse biomassi soojusjaamasid. Pealegi võimaldab riigiabi Vilnius KJ-il kohe saada ligikaudu 51 % suuruse turuosaga turgu valitsevaks ettevõtjaks.